 Uzohlawula umnikazi weloli eyadala ingozi eyabulala abangu-24 ePinetown News24Uzohlawula umnikazi weloli eyadala ingozi eyabulala abangu-24 ePinetown2017-06-06 07:14Durban Umnikazi weloli elashayisana nenqwaba yezimoto kwashona abangu abangu-24 eFields Hill wenze isivumelwano nabashushisi bombuso ukuze angayi ejele.UGregory Govender, ongumnikazi weSagekal Logistics, uzokhokha inhlawulo yenani likaR25 000 njengokwesivumelwano.AbeNational Prosecuting Authority ngoMsombuluko bathe benze isivumelwano nabammeli bakaGovender ngokulandela uMthetho wezobuGebengu isigaba 51 wango-1977.UGovender ulivumile icala lokwephula uMthetho kaZwelonke wezeMigwaqo ngokudedela iloli elingekho esimweni sokuba semgwaqeni kanye nenqola yayo. Ngokwalomthetho umnikazi wemoto uyena okumele aqinisekise ukuthi isesimweni esifanelekile ukuhamba emgwaqeni futhi aqinisekise ukuthi isebenza ngokuphephile emphakathini.Lo somabhizinisi ubebhekene nanecala lokwephula uMthetho wokuThuthela kwelinye izwe ngokuqasha umshayeli owafika kuleli ngokungemthetho.OLUNYE UDABA:Kunikelelwe imindeni yabashona engozini yeloliInkantolo ihlawulisa lo somabhizinisi imali engango-R10 000 ngamacala amabili noma izinyanga ezingu-12 ejele. Ubuye wahlawuliswa uR10 000 noma izinyanga ezingu-12 ejele. Ecaleni lokugcina uGavender uhlawuliswe uR5 000 noma izinyanga eziyisithupha ejele.NgoSepthemba 2013, iloli likaGavender elalishayelwa wuSanele May odabuka kwelaseSwazini laphelelwa ngamabhuliki leqa lashayisana nenqwaba yezimoto eFields Hill.UMay wawavuma amacala ayebekwe wona wagwetshwa iminyaka engu-10 ejele laseMzinto.Ngokusho kwe-NPA iSagakel Logistics ivaliwe futhi abezomthetho bayayihlakaza, kubika iDaily News. 